open-index/open-wikipedia-markdown huggingface dataset:
Aksellast

**Aksellast** (tidligere **akseltrykk**) er total belastning på underlaget fra alle hjul på samme aksel på et kjøretøy. 

Aksellast er en dimensjonerende faktor ved bygging av veier og bruer for veitrafikken, og skinnetype og banelegeme for jernbane.  Slitasje på underlaget øker dramatisk med akseltrykket, og blir estimert til å være proporsjonalt med akseltrykket i fjerde potens.  Det betyr at å doble akseltrykket vil øke slitasjen på underlaget 2×2×2×2 = 16 ganger. 

## Aksellast på vei
For vei beregnes aksellast ut i fra ÅDT og brukes for å bestemme vegtype, vegdekke, forsterkningslag ol. ved bygging av en ny vei.

Overlast er en betegnelse på lasting av et kjøretøy over tillatt vekt. Forbud mot overlast gis for å ivareta trafikksikkerheten, da et kjøretøys kjøreegenskaper vil endre seg ved overlast. Ved beregning av overlast måles både totalvekt og vekt pr. aksel. I Norge kan kjøretøyets eier bli ilagt gebyr ved overlast av et kjøretøy med tillatt totalvekt over 3500 kg, og i vesentlige tilfeller kan sjåfør også bli bøtelagt.

Utviklingen på vei- og brostandarden i Norge har medført at tillatt akseltrykk har økt med tiden: På slutten av 1950-tallet var fremdeles tillatt maksimaltrykk 2 tonn.  Etter storskala opprustning av bruene på andre halvdel av 1960-tallet og 1970-tallet hadde nesten hele riksveinettet 8 tonn akseltrykk.  De første riksveiene med 10 tonn akseltrykk kom i 1971.  Ved slutten av 1999 hadde 95 prosent av riksveiene 10 tonn tillatt.

## Aksellast på jernbane
For jernbane sier aksellast (tidl. akseltrykk) noe om tyngen på det materiellet som skal kjøre på jernbanesporet. Tidligere var det i Norge temmelig stor variasjon på hvilken aksellast de ulike banene tålte, noe som medførte enten at gods måtte lastes om når en for tung vogn skulle ut på en bane med lav aksellast, eller vogna måtte helt fra starten ikke lastes mer opp enn at den kunne kjøres på banestrekningen den skulle på med lavest tillatt aksellast. Ca 1970 lå tillatt aksellast på NSBs baner (unntatt Ofotbanen) på mellom 12 og 18 tonn. I dag ligger største aksellast for godstog for samtlige baner (unntatt Ofotbanen) på mellom 20,5 og 22,5 tonn. På svakere baner tillater man høy aksellast ved at hastigheten settes lavt, mens man tidligere ikke tillot tunge vogner framført i det hele tatt eller kun etter dispensasjon. Ofotbanen har alltid ligget i en særklasse i Norge hva angår aksellast, og i dag tillates opp til 30 tonns aksellast.

## Referanser




## Eksterne lenker
* Vegvesen.no – Vegliste riksveger 2010, Forskrift om vekter og dimensjoner
Skøytetinget

**Skøytetinget** er Norges Skøyteforbunds høyeste myndighet og avholdes annenhvert år innen 15. juni. Tinget innkalles av forbundsstyret med minst to måneders varsel direkte til de representasjonsberettigede organisasjonsledd. Fullstendig saksliste med forslag må være utsendt minst 2 uker før tinget.

Skøytetinget 2011 ble avholdt på Hamar 27.–29. mai med Hamar Idrettslag som vertskap. I 2013 ble tinget bli avholdt i Asker i perioden 7.–9. juni, forrige gang skøytetinget ble avholdt i Asker var i 1985. I 2015 ble skøytetinget arrangert med Gol IL som vertskap i perioden 12.–14. juni 2015 på Storefjell Resort Hotel, Golsfjellet. Det var andre gang at Skøytetinget ble avholdt på Gol, første gang var det på Pers Hotell 15.–17. juni 1984 men da med Buskerud Skøytekrets som arrangør. Sommeren 2017 vil skøytetinget bli avholdt i Bergen, den 9.-11. juni på Quality Hotel Edvard Grieg hotell med Fana Idrettslag som vertsskap ved skøytetingforhandlingene.

## Referanser




## Eksterne lenker
* Norges Skøyteforbunds årsmøter / ting 1893–2011  på www.n-s-f.no
* Norges Skøyteforbunds sider om Skøytetinget 2003 i Arendal 
* Norges Skøyteforbunds sider om Skøytetinget 2005 i Harstad
* Norges Skøyteforbunds sider om Skøytetinget 2007 i Stavanger 
* Norges Skøyteforbunds sider om Skøytetinget 2009 på Geilo 
* Norges Skøyteforbunds sider om Skøytetinget 2011 på Hamar 
* Norges Skøyteforbunds sider om Skøytetinget 2013 i Asker 
* Norges Skøyteforbunds sider om Skøytetinget 2015 på Gol
Bjørufjellet

**Bjørufjellet**, eller **Malmsfjellet**, er et fjell ved Vik i Sømna kommune i Nordland. Det har en høyde på 307 meter over havet. Fjellet har navn etter grendene på hver side, med Bjøru i vest og Malm i øst.

## Fjelltrimmen
Fjellet er enkelte år med i den lokale Fjelltrimmen. Traseen er 1,4 km lang og har en stigning på 265 m. Oppstigningen tar mellom 45 og 75 minutter.

## Referanser
Bæreevne

**Bæreevne** er et begrep som brukes for flater eller lange gjenstander som er ment å tåle en viss vektmessig belastning. Det gjelder så vel for islagte vann, trelast, gulv, flater av annen art, tauverk osv. Bæreevnen oppgis i hverdagslivet i kilo maksimalvekt som objektet kan belastes med før noe går i stykker eller bryter sammen. 

Bæreevnen kan endre seg over tid og ved endrede betingelser i omgivelsene i mange tilfeller, slik som når treverk eller fibre forvitrer og is blir morken på vårparten.

Definisjonen med hensyn på vegbygging. Den største aksellast en veg kan ta over en periode (dimensjoneringsperioden) uten at vegens kjørbarhet ved normalt vedlikehold faller under en nedre akseptabel grense. Bæreevnen kan bl.a. fastsettes ved nedbøyningsmålinger. Nedbøyningene og dermed bæreevnen kan variere sterkt gjennom året.
 
Begrepet bæreevne brukes også innen økologien, som  økologisk bæreevne.

For geoteknisk, se geoteknisk bæreevne.

## Se også
*Aksellast
*Skråningsstabilitet

## Eksterne lenker
* Standard for drift og vedlikehold, håndbok 111  – Statens vegvesen
* Standard for drift og vedlikehold, temahefte  – Statens vegvesen
Charlottes tryllevev

**Charlottes tryllevev** kan betegne:

**[[Charlottes tryllevev (barnebok)|Charlottes tryllevev]]*, en barnebok fra 1952, skrevet av E. B. White
**[[Charlottes tryllevev (1973)|Charlottes tryllevev]]*, en familiefilm fra 1973. Regien er ved Charles A. Nichols og Iwao Takamoto
**[[Charlottes tryllevev (2006)|Charlottes tryllevev]]*, en familiefilm fra 2006. Regien er ved Gary Winick
Pleidae

* *[[Neoplea]]*
* *[[Paraplea]]*
* *[[Plea]]*

**Pleidae** er en gruppe av insekter som tilhører tegene, en gruppe av nebbmunner. 
Gruppen omfatter 37 kjente arter, bare én av dem forekommer i Europa.

## Utseende
Små (1,5 – 3&nbsp;mm), runde teger. Pleidae svømmer med ryggen ned. De ligner på små nymfer av ryggsvømmere (Notonectidae), men kan kjennes fra disse på at de har fullt utviklede vinger. Kroppen er kort, nærmest trekantet og sterkt hvelvet, som oftest lyst brunlig på farge, oversiden kraftig punktert. Hodet er stort og bredt, fasettøynene er temmelig store, punktøynene (ocelli) derimot ganske reduserte. Antennene består av tre ledd og er ganske korte. Scutellum er forholdsvis stort og trekantet. De fleste har fullt utviklede vinger, men disse er temmelig korte og de flyr dårlig. Beina mangler "årer" av hår slik mange andre svømmende teger har, men de svømmer likevel godt.

## Levevis
De finnes i ferskvann, helst i stillestående vann. Voksne og nymfer svømmer opp-ned, men de kryper også rundt på vannplanter. De er rovdyr som jakter på små, virvelløse dyr, for eksempel vannlopper. Pleidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

## Systematisk inndeling / europeiske arter
Familien ryggsvømmere er systematisk plassert i gruppen vannteger (Nepomorpha), sammen med: vannskorpioner, kjempevannteger, Ochteridae, paddeteger, buksvømmere, Aphelocheiridae, Potamocoridae, vannrøvere, ryggsvømmere og Helotrephidae

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[vannteger]]** (Nepomorpha)
**** familien Pleidae
***** slekten *[[Neoplea]]* Esaki & China – Amerika
****** *[[Neoplea apopkana]]* (Drake & Chapman)
****** *[[Neoplea striola]]* – Nord-Amerika
***** slekten *[[Paraplea]]* Esaki & China -tropiske områder
****** *[[Paraplea puella]]* (Barber)
***** slekten *[[Plea]]* Leach, 1817 – den gamle verden. I Europa:
****** *[[Plea minutissima]]* Leach, 1817 – funnet over det meste av Europa, også i Norge.
****** *[[Plea piccanina]]* Hutchinson, 1929 – sørlige Afrika
****** *[[Plea pullula]]* Stål, 1855 – sørlige Afrika

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Schuh, R.T. og Slater, J.A. (1995) *True Bugs of the World. 39. Pleidae.* Ithaca, New York. http://books.google.no/books?id=wmSc-2KDmZ4C&pg=PA129&lpg=PA129&dq=Pleidae&source=bl&ots=6qEsrXZCeA&sig=T5-l0TxWpKgDTSeBcBrw5S61uT0&hl=no&ei=LLQzSsq5FIfBsAb4iMXACQ&sa=X&oi=book_result&ct=result&resnum=1#PPA130,M1
* Internett: Fauna Europaea 
* Australian Faunal Directory – Pleidae (2002)

## Eksterne lenker
* 
* Norsk Entomologisk forening – for deg som vil lære mer om insekter.
* Fauna Europaea  - Europas fauna, arter og utbredelseskart.
* Billedgalleri over nordamerikanske arter: http://bugguide.net/node/view/49815/bgimage
Latvijas Nacionālās Neatkarības Kustība

**Latvijas Nacionālās Neatkarības Kustība** («Latvias nasjonale uavhengighetsbevegelse», *LNNK*) var en politisk organisasjon, seinere et politisk parti, som eksisterte mellom 1988 og 1997. LNNK tilhørte den radikale delen av den latviske nasjonalistbevegelsen. I 1997 blei LNNK slått sammen med Tēvzemei un brīvībai, et annet parti med lignende bakgrunn.
Grand prix de l’urbanisme

**Grand prix de l'urbanisme** er en pris for byplanlegging i Frankrike.  Prisen blir blitt utdelt årlig siden 1989, unntatt i perioden fra 1994 til 1998, da den ikke ble utdelt.

En bok blir publisert hvert år, med detaljer om arbeidene til prisvinneren og de andre nominerte.

## Liste over prisvinnere

## Referanser


## Eksterne lenker
* Grand prix de l'urbanisme (fransk)
Tautas partija

**Tautas partija** («Folkepartiet», *TP*) var et latvisk sentrum-høyre-parti i årene 1998-2011. Partiet beskrev seg sjøl som et konservativt parti.

Partiet blei stifta av tidligere statsminister Andris Šķēle i 1998. Šķēle hadde vært partiløs statsminister mellom 1995 og 1997. Hjulpet av populariteten til Šķēle og det faktum at han var blant landets rikeste menn (han hadde bakgrunn som forretningsmann), noe som ga sikker tilgang til finansiering av valgkampanjen, lyktes TP i å bli det største partiet i landet ved parlamentsvalget i 1998. 

Šķēle var partiets leder fram til 2002 da Atis Slakteris tok over. Ved parlamentsvalget i 2002 blei partiet det tredje største i Saeima, mens de i 2006 igjen blei størst. 

I 2010, undet det første valget etter finanskrisen i 2008–2010, mistet partiet mye støtte og fikk bare 4 seter i parlamentet.

For å ikke måtte betale tilbake ca. 1 million latviske lat i partistøtte, ble partiet vedtatt oppløst på partikongressen 9. juli 2011.

TP var medlem av EPP-ED i Europaparlamentet. 

## Partiledere
* 1998—2002: Andris Šķēle
* 2002—2006: Atis Slakteris
* 2006—2008: Aigars Kalvītis
* 2008—2009: Mareks Segliņš
* 2009—2011: Andris Šķēle

## Referanser


## Eksterne lenker
*
Ida Lahlum

**Ida Lahlum** (født 24. februar 1977 i Mo i Rana, Nordland) er en norsk sjakkspiller og organisasjonskvinne.

Lahlum vokste til 1989 opp i Rødøy i Nordland, deretter på Gjøvik i Oppland. Hun er utdannet sosionom fra Høgskolen i Finnmark, og har i tillegg grunnfag i statsvitenskap fra Høgskolen i Alta og grunnfag i psykologi fra NTNU. Hun arbeider som teamkoordinator for arbeidsmarkedsbedriften Unikum, som er en avdeling under Kirkens Bymisjon i Oslo.

På kongressen til Norges Sjakkforbund i juli 2007 ble Ida Lahlum valgt som organisasjonens visepresident, en posisjon hun ble gjenvalgt til på kongressene i 2008, 2009 og 2010. Hun frasa seg i mai 2011 gjenvalg på den forestående kongressen. Lahlum har som visepresident i NSF vært aktiv særlig i det nasjonale og internasjonale arbeidet for å få Sjakk-OL 2014 til Tromsø, og sitter i styret for prosjektgruppen "Sjakk Tromsø 2014".  

Lahlum representerte i juniorårene midt på 1990-tallet Norge i flere internasjonale ungdomsturneringer, ved en anledning som førstebordsspiller for jentenes juniorlandslag under den nordiske firelandskampen. Hun deltar fortsatt i nasjonale og internasjonale sjakkturneringer, og har på tross av noe ujevne turneringsresultater hatt en relativt jevn spillestyrke de siste ti årene. I juni 2011 er hun rangert som Norges 20. sterkeste kvinnelige sjakkspiller på den offisielle ratinglisten fra Norges sjakkforbund. Ida Lahlum har tidligere representert Gjøvik Sjakklubb og Alta Sjakklubb, men er nå medlem av Osloklubben 1911.

Hun er grandniese av motstandskvinnen og dobbeltagenten Dagmar Lahlum og søster av Hans Olav Lahlum.

## Eksterne lenker
*
Vannrøvere

* Cheirochelinae
* Cryphocricinae
* Laccocorinae
* Limnocorinae
* Naucorinae

**Vannrøvere** (Naucoridae) er en gruppe av insekter som tilhører tegene, en gruppe av nebbmunner. 
Gruppen omfatter omtrent 325 kjente arter fordelt på 37 slekter, to av dem forekommer i Europa, men ingen i Norge.

## Utseende
Middelsstore, flattrykte, ovale teger, gulbrune til svartbrune. Kroppen er kort oval, hodet ganske stort med store fasettøyne mne uten punktøyne (*ocelli*). Antennene er ganske korte. Pronotum er ganske stort og bredt, trapesformet. Scutellum er stort og trekantet. Forbeina er omdannet til gripeorganer, mellom- og bakbeina har hårfrynser langs sidene som er til hjelp ved svømmingen. Føttene er to-leddede.

## Levevis
De finnes i stillestående eller sakte flytende ferskvann. De er rovdyr som fanger byttet og dreper dem med et stikk fra sugesnabelen. De kan takle ganske store byttedyr og er nærmest altetende, men de er forholdsvis trege svømmere. Sugesnabelen er kraftig og skarp og de kan påføre mennesker smertefulle stikk om de blir uforsiktig håndtert.

## Systematisk inndeling / europeiske arter
Vannrøverne er systematisk plassert i gruppen Nepomorpha, sammen med: Vannskorpioner, Kjempevannteger, Ochteridae, Paddeteger, Buksvømmere, Aphelocheiridae, Potamocoridae, Pleidae, Ryggsvømmere og Helotrephidae

Et latinsk familienavn ender med *...idae*, og et navn på en overfamilie på  *...oidea*.

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[vannteger]]** (Nepomorpha)
**** familien vannrøvere, Naucoridae
***** underfamilien Cheirochelinae
****** gruppen Cheirochelini
****** gruppen Sagocorini
****** gruppen Tanycricini
***** underfamilien Cryphocricinae
****** gruppen Caractocorini
****** gruppen Cryphocricini
****** gruppen Ambrysini
******* slekten *[[Ambrysus]]*
***** underfamilien Laccocorinae
***** underfamilien Limnocorinae
***** underfamilien Naucorinae. I Europa:
****** *[[Ilyocoris cimicoides]]* (Linnaeus, 1758) – finnes nord til Sverige
****** *[[Naucoris maculatus]]* Fabricius, 1798 – Sørvest-Europa

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Schuh, R.T. og Slater, J.A. (1995) *True Bugs of the World. Naucoridae.* Ithaca, New York. 
* Internett: Fauna Europaea 
* Australian Faunal Directory – Naucoridae (2002)

## Eksterne lenker
* 
* Norsk Entomologisk forening – for deg som vil lære mer om insekter.
* Fauna Europaea  - Europas fauna, arter og utbredelseskart.
* Billedgalleri over nordamerikanske arter: http://bugguide.net/node/view/56274/bgimage
Saara

* *Saara asmussi*
* *Saara hardwickii*
* *Saara loricata*

***Saara*** er en slekt av mellomstore til store agamer, som har en kort, tykk hale med kraftige pigger. De er utbredt i det østlige Irak, Iran, Afghanistan, Pakistan og nordvestre India. Inntil 2009 ble de regnet til slekten *[[Uromastyx]]*.

## Referanser


## Eksterne lenker
*
Theodor Grundt

**Theodor Frølich Grundt** (født 21. desember 1887 i Kristiania, død 19. april 1966) var en norsk jurist og professor i forsikringsrett ved universitetet i Oslo 1930–1957.

Frølich tok *[[examen artium]]* i 1906 og begynte første å studere ingeniørfag ved Den tekniske høgskolen i Dresden, men siden kom han over på jusstudiet og tok juridisk embetseksamen i 1912. 1913–16 var han dommerfullmektig og 1918–26 sekretær i Sjøassurandørenes Centralforening, hvor han la grunnlaget for sine kunnskaper innenfor praktisk forsikringsrett.

På 1920-tallet dannet norske forsikringsselskaper et fond til opprettelse av et professorat i forsikringsrett ved universitetet i Kristiania.  For å skaffe kvalifiserte kandidater til professoratet utdelte fondet stipendier; et slikt stipend hadde Grundt 1926–1930. På samme tid var han sekretær i komitéen som skulle revidere Norsk Sjøforsikringsplan, og utarbeidet et stort utkast til en slik plan. Dette utkastet skaffet ham professoratet i forsikringsrett ved konkurransen i 1930. Med enkelte endringer ble utkastet også antatt som ny sjøforsikringsplan av 1930. Denne planen dannet grunnlaget for norsk sjøforsikringsvirksomhet helt frem til 1964.

Som professor skrev Grundt en «Lærebok i norsk forsikringsrett» (1939). Han skrev dessuten mange artikler i fagtidsskrifter. Etter krigen led han av diabetes, som reduserte arbeidsinnsatsen hans. Ved siden av virket som professor hadde han en rekke forskjellige verv, blant annet var han styreformann i forsikringsselskapene Brage og Sigyn. Han gikk av som professor i 1957 og ble etterfulgt av Knut S. Selmer.  Grundt ble medlem av Vitenskapsakademiet i Oslo i 1940.
## Bokutgivelser
* 
* 
## Kilder
* Knut S. Selmer: «Minnetale over professor Theodor F. Grundt», i *Det norske videnskaps-akademi i Oslo. Årbok 1966*. Oslo: Universitetsforlaget, 1967.
* Grundt, Theodor Frølich i Hvem er Hvem, 1948
## Eksterne lenker
Parlamentsvalget i Latvia 2006

**Parlamentsvalget i Latvia 2006** blei avholdt den 7. oktober. Valgdeltagelsen var på 62,23%, 901.173 av i alt 1,448,039 stemmeberettigede avla stemme. 

Av de 19 partiene som stilte til valg kom sju partier over sperregrensa på 5% og kom dermed inn i Saeima
Samur

**Samur** (russisk: Самур) er en elv i Kaukasus i Russland og Aserbajdsjan. Den munner ut i Kaspihavet. Elven er 216 km lang og har et nedbørfelt på  Samur har en middelvannføring på 

Elven har utspring i det vestlige området av Dagestan og den nedre delen av elven renner langs grensen mellom Russland og Aserbajdsjan, før den munner ut i Kaspihavet. Mye av vannet i Samur blir brukt til kunstig vanning, og vannføringen i elven er sterkt redusert.
Trapelus ruderatus

***Trapelus ruderatus*** er en agam som lever i tørre fjellstrøk og halvørken i Sørvest-Asia.

Utbredelsen omfatter Tyrkia, Aserbajdsjan, nordlige Saudi-Arabia, Syria, østlige Jordan, Irak, Iran, Afghanistan og Pakistan. Den holder til på steinete steder, i ruiner, og på steppe der vokser malurt.

Den ble tidligere regnet til slekten *[[Agama]]*, som *Agama ruderata*.

## Litteratur
* 
* A.E. Leviton, S.C. Anderson, K. Adler & S.A. Minton (1992) *Handbook to Middle East Amphibians and Reptiles*, Society for the Study of Amphibians and Reptiles, ISBN 0-916984-23-0

## Eksterne lenker
*
Tsjebarkulsjøen

**Tsjebarkulsjøen** (russisk: озеро Чебаркуль – *Ozero Tsjebarkul*) er en innsjø i Tsjeljabinsk oblast i Russland. Den har et areal på  og er isdekt fra november til mai. Byen Tsjebarkul ligger ved bredden av innsjøen. 

Etter meteorittnedslaget 15. februar 2013 ble det funnet et hull på seks meter i diameter i isen på Tsjebarkulsjøen uten at dykkere fant meteorittrester i sjøen. Utenfor hullet er det funnet fragmenter av stein som forskere fra Det russiske vitenskapsakademi mener kan være fra meteoritten. Steinen inneholder 10 % jern.

## Referanser


## Eksterne lenker
*
Oslo Sparebank

**Oslo Sparebank** var Norges første sparebank, grunnlagt i Christiania i 1822 under navnet **Christiania Sparebank**. Banken skiftet navn i 1926, etter at Kristiania hadde skiftet navn til Oslo.

## Historie

9. april 1822 ble det sendt ut en oppfordring til å tegne bidrag i en sparebank i Christiania. Oppropet var undertegnet av generalmajor Aubert, professor Rasmusen, ekspedisjonssekretær Rye, prost J. S. Munch og kjøpmann N. Andresen. 20. mai 1822 ble det holdt konstituerende møte i banken, og statsråd P. Motzfeldt, kjøpmann T. Hviid, kjøpmann Jacob Nielsen og statsråd Fasting ble valgt som den første direksjonen. Bankens formål var blant annet «at modtage smaa summer af personer af begge kjøn, i særdeleshed af arbeidere og tjenestefolk, og gjøre disse summer frugtbringende for eierne ved beregning af renter og ved at lægge renterne til kapitalen». Banken begynte sin virksomhet 29. juni 1822 og hadde tilholdt i den gamle rådhusbygningen i Rådhusgaten.

I mange år var Christiania Sparebank den eneste banken i Christiania som sto åpen for alle og enhver. Den spilte derfor en stor rolle for byens næringsliv, ettersom borgerne der kunne be om lån til å starte nye foretak. Gjennom hele 1800-tallet vokste banken jevnt og trutt. Fra 299 innskytere i 1830 vokste antallet til 72 000 i 1910.

Banken er videreført under ulike navn og i forskjellige driftssituasjoner: Sparebanken NOR, Gjensidige NOR, DnB NOR og DNB. Sparebanktradisjonene er videreført i Sparebankstiftelsen DNB.

## Bygninger
Etter å ha holdt til i den gamle rådhusbygningen i de første årene, flyttet banken i 1832 til et leid lokale i Kongens gate. I 1841 flyttet den videre til overlærer Møllers gård på hjørnet av Kirkegaten og Tollbodgaten, før den i 1854 kunne flytte inn i sin egen gård, den nyoppførte Akersgaten 6 / Øvre Slottsgate 3. I 1897 ble bygningen ombygget etter en tegning av arkitekt Nissen. I mellomtiden var det blitt opprettet avdelingskontorer flere steder i byen; i 1911 var det syv av dem.

## Kilder
* *Kristiania nærings- og forretningsliv i tekst og billeder*, bind I. Kristiania: A. M. Hanche, 1914.

## Litteratur
* Nils Vogt og Jacob S. Worm-Müller: *Christiania sparebank gjennom hundrede aar: 1822–1922*. Christiania: Banken, 1922.
The Sun (New York)

***The Sun*** var en dagsavis som ble publisert i New York fra 1833 og fram til 1950. Avisen ble oppfattet som en seriøs avis på lik linje med byen to andre aviser, the *[[The New York Times]]* og *[[New York Herald Tribune]]*. The Sun var den mest politisk konservative av disse. 

## Historie
***The Sun*** begynte å publisere 3. september, 1833 i New York, som en morgenavis, med Benjamin Day som redaktør og slagordet "It Shines for All". En kveldsutgave ble lansert i 1887. Frank Munsey kjøpte i 1916 begge avisene og fusjonerte *Evening Sun* med *[[New York Press (historical)|New York Press]]*. Morgenuvgaven av *The Sun* var en tid fusjonert med Munsey's *[[New York Herald]]* som *The Sun and New York Herald*, men i 1920 ble de separert igjen. Avisen eksisterte fram til 4. januar 1950, når den fusjonerte med *[[New York World-Telegram]]* til en nu avis kalt *New York World-Telegram and Sun*. I 1966, ble denne avisen igjen fusjonert med *[[New York World Journal Tribune]]*.

## Referanser
Les Andelys

**Les Andelys** er en by og kommune i departementet Eure i regionen Normandie nord i Frankrike. Les Andelys ligger ved elven Seine, rundt 32&nbsp;km fra Évreux. Kommunene er delt i to deler, en stor og en mindre; Grand-Andely og Petit-Andely.
 
## Geografi
Byen ligger 85&nbsp;km nordvest for Paris og 35&nbsp;km sørøst for Rouen ved Seine. Le Petit Andely ligger på bredden av Seine, ved innløpet av to mindre elver Rangering Le Grand og Le Gambon. Begge elvene flyter side ved side i nordlig retning i en liten dal gjennom kupert landskap. I denne dalen går Le Grand Andely, gjennom en større del av byen, samt en stor boulevard som har vokst sammen. Derav navnet Les Andelys i flertall.

## Historie
Vinteren 852-853 overvintret Godfred Haraldsson, sønn til den danske småkongen Harald Klakk, her på en øy i Seine og ble beleiret av kong Karl den skallede.

På en steinete utstikker i Seine fikk kong Rikard Løvehjerte bygd festningen Château-Gaillard. Kongen ga ordre om at festningen måtte reises i løpet av mindre enn 12 måneder i 1197 og 1198. Den franske kongen Filip II August av Frankrike skal ha skryt at «om dens murer er gjort av jern skal jeg likevel ta den!» og det likelydende svaret fra Rikard var «om disse murene var gjort av smør skal jeg likevel holde den!». Rikard døde i 1199, og franskekongen erobret festningen først i 1203 av Rikards etterfølger etter en lengre tids beleiring.

## Severdigheter
Château-Gaillard, en middelalderfestning, er lokalisert i Les Andelys.


Normandie Eure Andelys2 tango7174.jpg|Utsikt fra festningen Château-Gaillard
Donjonvuegénérale.jpg|Château-Gaillard
Andelys droit-flamboyant.jpg|Domkirken i Les Andelys
AndelysStSébastien.jpg|Glassmaleri fra 1500-tallet av sankt Sebastian


## Kjente personer fra Les Andelys
Les Andelys var fødestedet til blant andre:
* Adrianus Turnebus (1512&ndash;1565), klassisk lærd 
* Nicolas Poussin (1594&ndash;1665), maler
* Charles Joshua Chaplin (1825&ndash;1891), maler
* John Woodroffe, sakfører og forfatter av indisk filosofi og Tantra levde her fra 1920 og til han døde i 1936.

## Befolkningsutvikling
***Antall innbyggere i kommunen Les Andelys***

## Referanser


## Eksterne lenker
* 
* Kommunedata INSEE
World cup i kjelkehockey 1993

**World cup i kjelkehockey 1993** ble arrangert på Lillehammer i Norge, og fungerte også som prøve-paralympics foran Paralympiske vinterleker 1994.

Dette var det tredje World cup som ble arrangert. Kun tre lag deltok. 

## Resultater
Sluttresultater:
Jaunais laiks

**Jaunais laiks** («Ny tid», *JL*) er et latvisk sentrum-høyre-parti. Partiet beskriver seg sjøl som et antikorrupsjonsparti. Partiet karakteriserer de fleste av de andre partiene som korrupte og kontrollerte av forretningsoligarker. 

Partiet blei danna i 2001 av den nylig avgåtte sentralbanksjefen Einārs Repše og blei allerede ved parlamentsvalget i 2002 det største partiet i landet. JP står nært *[[Tautas partija|Folkepartiet]]* (*TP*) politisk. Begge partiene er medlemmer i EPP-ED, men de er rivaler på hjemmebane. 

## Referanser


## Eksterne lenker
*
Memphis Belle (B-17)

**Memphis Belle** var kallenavnet på et B-17F Flying Fortress bombefly som fløy med den amerikanske hærens luftvåpen under andre verdenskrig. I mai 1943 ble det det første amerikanske tyngre bombeflyet som klarte å gjennomføre 25 kampoppdrag. Flyet og mannskapet ble da sendt tilbake til USA for å reklamere for krigsobligasjoner. Flyet har også inspirert to filmer, en dokumentarfilm fra 1944 Memphis Belle: A Story of a Flying Fortress og en spillefilm fra 1990, Memphis Belle. Flyet var i 2017 under restaurering hos National Museum of the United States Air Force i Dayton, Ohio, der det er planlagt utstilt fra mai 2018.

## Referanser
Katarina Flatland

**Katarina Flatland Dobloug** (født 1989) er en norsk TV-programleder og lege, og har ledet flere programmer på TV 2.

Hun ble født Katarina Flatland i Bærum, men vokste opp på Nesøya i Asker, som datter av Hallvard Flatland og Anne Lise Flatland (1957–2025). 

Doubloug ble ferdig utdannet lege i 2022. Hun har i årene før det primært jobbet med TV og har siden 2008 ledet flere program på TV 2. Hun har også laget podkasten «Åpen journal» og har siden 2024 vært ansatt som fastlege.

Hun ble gift i 2018 med lege Harald Dobloug. 

## TV-produksjoner

* Waschera TV2 2008–2009 programleder 
* Sommerspillet TV2, 2010 programleder
* Heder og hammer TV2, 2011 programleder
* Skal vi danse (TV-program) TV2, 2011 deltaker
* Sønner av Norge, TV2, 2012 programleder
* Sommertid, TV2, 2012-2013 programleder
* Jakten på kjærligheten TV2, 2014-2015. programleder
* God sommer Norge 2015 og 2018 programleder
* Idol, 2018 og 2020, TV2 programleder
* Quizmester 2020 TV2 programleder.

## Referanser


## Eksterne lenker
*
Foot of the Mountain

***Foot of the Mountain*** er a-has niende studioalbum.

Albumet ble utgitt i Norge den 15. juni 2009 på Universal International.   

Albumet inneholder blant annet «Foot of the Mountain» med melodi og tekst av Paul Waaktaar-Savoy, Magne Furuholmen og M. Terefe, som var første single fra albumet.  

*Foot of the Mountain* toppet albumlisten i Tyskland, fikk andreplass i Norge og femteplass i Storbritannia og har per 2013 solgt over 4 millioner eksemplarer.

## Sporliste
#«The Bandstand» (Waaktaar-Savoy/Furuholmen) – 4:02
#«Riding the Crest»  (Waaktaar-Savoy/Furuholmen) – 4:16
#«What There Is»  (Waaktaar-Savoy/Furuholmen) – 3:42
#«Foot of the Mountain»  (Waaktaar-Savoy/Furuholmen/M. Terefe) – 3:56
#«Real Meaning»  (Waaktaar-Savoy/Furuholmen) – 3:38
#«Shadowside» (Waaktaar-Savoy) – 4:55 
#«Nothing Is Keeping You Here»  (Waaktaar-Savoy) – 3:16
#«Mother Nature Goes to Heaven»  (Waaktaar-Savoy) – 4:07
#«Sunny Mystery» (Furuholmen) – 3:30
#«Start the Simulator» (Waaktaar-Savoy) – 5:17 

## Personell
**a-ha**
* Morten Harket – vokal
* Paul Waaktaar-Savoy – gitar, bass, bakgrunnsvokal
* Magne Furuholmen – keyboard, piano, bakgrunnsvokal

**Andre medvirkende**
* Jens Carstens – trommer
* James Frazee – trommer, tekniker 
* Karl Oluf Wennerberg – trommer
* Albert Berglund – gitar
* Steve Osborne – bass, gitar, produsent, miksing 
* Roland Spremberg – bass, gitar, keyboard, programmering, produsent 
* Chris Papendieck – gitar, keyboard, programmering 
* Erik Ljunggren – keyboard, programmering, produsent, tekniker 
* Strykeinstrumenter –  André Orvik, Harald Aadland, Vegard Johnsen, Eileen Siegel, Jørn Halbakken, Alyson Reed, Hans Morten Stensland, Øyvind Fossheim, Bogumila Dowlasz-Wojcikowska, Dorthe Dreier, Stig Ove Ose, Ida Bryhn, Hans Josef Groh, Cecilia Götestam og Johannes Martens
* Kjetil Bjerkestrand - strykearrangement 
* Jochen Schmalbach - programmering 
* Mark Saunders - produsent, programmering 
* Pete Davis - programmering 
* Jan Erik Kongshaug - tekniker 
* George Tanderø - tekniker 
* Manfred Faust - tekniker 
* Adam Daniels - teknikerassistent 
* Robin Baynton - teknikerassistent 
* Kevin Metcalfe - mastering 
* Tim Young - mastering
* Guy Berryman - fotograf
* Stian Andersen - fotograf
* iStockphoto - fotograf 
* Helge Kvamme - fotograf
* Martin Kvamme - coverdesign 
* Harald Wiik - management

## Se også
* a-ha
* a-has diskografi

## Eksterne lenker
* 
*  Offisiell nettside
*  Offisiell albumside
Burgundisk

**Burgundisk** er et utdødd østgermansk språk som ble snakket av burgundere i Burgund i sørøstlige Gallia så sent som 400-tallet e.Kr.

Meget lite er kjent om språket. En del egennavn på burgundere er nedtegnet, og en del dialektord som fortsatt benyttes i området i moderne tid, synes å være avledet fra oldtidens burgundiske språk, men det er ofte vanskelig å skille disse fra germanske ord av annen opprinnelse, og uansett er de moderne formene av ordene sjelden egnet for å gi informasjon av det gamle språket. Det er en del spekulasjon om hvilken innflytelse germansk-burgundisk hadde på moderne frankoprovençalske dialekter i Burgund etter at det franske kongedømmet la provinsen inn under sitt rike.

## Referanser
Hennin

**Hennin** er ulike typer, oftest kjegleformede hodeplagg som ble brukt av adelige og rike kvinner i Europa på 1400-tallet. De bestod vanligvis av et konisk kremmehus laget av papir, stivt lerret eller metall som var trukket med silke, fløyel eller brokade og pyntet med et langt slør eller hadde et stativ med oppsatt lintøy. 

## Historikk
Hennin ble innført ved det burgundiske hoffet av Isabella av Bayern omkring 1375. Slike hodeplagg ble særlig båret i Burgund og Frankrike, men også i Nord-Europa. De var imidlertid sjeldne i Italia og England. Hennin var en del av den europeiske damemoten til ca. 1480 og ble et karakteristisk kjennetegn for gotikkens klesstil. Den er et tydelig uttrykk for periodens langstrakte, slanke formuttrykk og forsøket på å forlenge kroppshøyden ved hjelp av hodeplagget, men også med lange kjoler og oppsatt hår. Dette overdrevne formidealet kom særlig til uttrykk i den burgundiske moten. 

Den koniske henninen utviklet seg i ulike varianter, blant annet i en avkuttet og en todelt form, og ble avløst av blant annet polstrede hodeplagg formet som hjerteformede halvmåner eller dobbelthorn, forsatt gjerne med slør eller hengende hodelin.


Rogier van der Weyden (workshop of) - Portrait of Isabella of Portugal.jpg|Isabella av Portugal, hertuginne av Burgund, i en todelt hennin 1445-60.
Hugo van der Goes 004 detail1.jpg|Maria Portinari fra Brugge 1476-78 iført en høy, avskåret hennin med slør i toppen, svart kappebrem og (antakeig) underhette,  
Hans Memling 043.jpg|Forkortet hennin i blomsterpotte-fasong fra Burgund ca. 1480


### Tantura
Hennin likner på tantura eller tutur, et hodeplagg i form av en 75 cm høy sølvkjegle smykket med et langt slør, som fortsatt blir båret av drusiske, maronittiske og jødiske kvinner i Syria. Dette skal være et eldgammelt motefenomen som kan være bragt til Europa av korsfarere som har sett hodeplagget i Midtøsten og dermed innført hennin-moten.

## Se også
* Tantura, tradisjonelt syrisk hodeplagg i form av en høy sølvkjegle 
* Gebende, ung-gotisk hodelin for kvinner omkring pannen og under haken ca.1250
* Spisse hodeplagg

## Eksterne lenker
* 
* Bilder av burgundiske henniner i konisk form i siste halvdel av 1400-tallet
* Bilder av burgundiske henniner som er avkuttet, todelt og hjerteformet, fra 1400-tallet
The Fields of Anfield Road

«**The Fields of Anfield Road**» er en populær fotballsang som blir sunget av Liverpools supportere. Den synges til melodien til The Fields of Athenry; som ble komponert av Pete St. John i 1979. Før den ble tilpasset av Liverpools supportere ble den ofte sunget av andre supportere over hele Storbritannia og Irland, bl.a av supporterne til Celtic. Sangen ble tilpasset i 2009 og et tredje vers til minne om 20 års markeringen av Hillsborough-tragedien. John Power fra Cast og the La's skrev det siste verset, og fikk bidrag av kjente spillre som Phil Thompson og Bruce Grobbelaar. Sangen gikk til 16.-plass på UK Top 40-listen den 12. april 2009 og 14.-plass en uke senere. Sangen nådde også 9.-plassen til iTunes i Storbritannia den 13. april.

## Referanser


## Eksterne lenker
*  Songs and chants
*  Musikkvideon på Youtube
Nedstrømsaktivitet

**Nedstrømsaktivitet** eller bare **nedstrøm**, på engelsk kalt *downstream*, er i oljeindustrien en samlebetegnelse på de aktivitetene som omfatter raffinering av råolje, samt salg og distribusjon av naturgass og produkter fra råolje. Det inkluderer produkter som LPG, bensin, parafin, dieselolje og andre semidieseler, asfalt og petroleumskoks.

Nedstrømsaktiviteter inkluderer oljeraffinerier, petrokjemiske fabrikker, distribusjon av petroleumsproduketr som bensin, diesel, flybensin, olje til oppvarming, asfalt, smøremiddel, syntetisk gummi, plast, gjødsel, kjølevæske, pesticider, legemidler, naturgass og propan.

## Se også
*Oppstrømsaktivitet

## Referanser
Latvias folkefront

**Latvias folkefront** (latvisk: *Latvijas Tautas fronte*) var en politisk organisasjon stiftet i Latvia i 1988 med 300 000 medlemmer. Folkefronten krevde blant annet at latvisk skulle være landets offisielle språk. Ved valget i 1990 fikk Folkefronten to tredeler av stemmene. Den fortsatte sin virksomhet inntil begynnelsen av 1990-årene. 

## Referanser
Krupinica

**Krupinica** er en elv sør i det sentrale Slovakia. Den er en viktig sideelv til Ipeľ fra høyre med en lengde på 65,4 km. 

Middelvannføringen til Krupinica er målt til 2,2 m³/s (nær landsbyen Tunicate) og nedbørfeltet er 551 km². 

Elven springer ut fra fjellet Veľký Lysec og munner ut i Ipeľ ved Šahy.
Razelm

**Razelm** (rumensk: *Lacul Razim*) er en innsjø, eller en gruppe innsjøer, like ved Svartehavet i Romania, sør for Donaudeltaet. Razelm er den største innsjøen i landet og er et kompleks av limaner og laguner.

Gruppen av innsjøer kan deles inn i to grupper. Den nordlige gruppen inneholder ferskvannssjøene *Razelm* og *Golovița*, mens den sørlige gruppen består av saltvannssjøer. Alle disse innsjøene dekker et område på om lag 1000 km², der Razelm utgjør 500 km² alene.
Junosti

**Junosti** (russisk: Остров Юности) er ei øy i sentrum av byen Irkutsk i Russland i elven Angara. Øya er dekket av skog og er et populært tursted. Andre attraksjoner er kaféer og diskotek. 

En bro går fra bra til elvebredden, nær elvefontenen og et monument av Aleksander III.
Redja

**Redja** (russisk: Ре́дья) er en elv i Novgorod oblast i Russland og en av sideelvene til Lovat fra venstre. Elven har en lengde på 133 km. 

Elven har utspring i Poddorskogo rajon sørvest i Novgorod oblast og renner ut fra innsjøen Redjskoje. Nesten hele Redja renner nordøstover parallelt til Poruse i vest og Lovat i øst. 

Den største bosetningen langs elven er landsbyen Poddore.

## Eksterne lenker
*
World cup i kjelkehockey 2005

**World cup i kjelkehockey 2005** ble arrangert i 11. – 15. april 2005 i Arvada i Colorado i USA.

Tre lag deltok: Norge, Canada og USA. 

## Resultater
### Innledende runder

----

----

----

----

----

----

### Sluttresultater

) Hentet fra Hockey Canadas kampreferater

Canada slo Norge 6-0 i den innledende kampen, og de samme to lagene møttes i finalen. Denne gangen greide Canada bare 3-3 i ordinær tid, etter at Billy Bridges hadde scoret to mål, og Dany Verner ett. For Norge scoret Rolf Einar Pedersen i første periode, Eskil Hagen i andre periode, og Stig Tore Svee i tredje periode. Dany Verner scoret Canadas utligningsmål 4 minutter før full tid. 

Ingen av lagene scoret i den 10 minutter lange ekstraomgangen, der lagene kunne vinne på *sudden death*. Norge vant etter dette på straffeslagkonkurranse. Dette var det canadiske landslagets første tap i 2004-05-sesongen.

## Referanser
Den katolske kirke i Ungarn

**[[Den katolske kirke]]** representerer den mest utbredte trosretningen i **[[Ungarn]]** &ndash; 55&nbsp;% av befolkningen bekjenner seg til katolisismen. Kirken er organisert i 13 bispedømmer, derav fire erkebispedømmer, samt ett territorialabbedi og ett eksarkat. Eksarkatet og ett av bispedømmene er gresk-katolske, de resterende bispedømmene romersk-katolske.

## Struktur

I den følgende oversikten er kirkeprovinsene fremhevet i fet og metropolitanbispedømmer i kursiv.

* **Kirkeprovinsen Eger:**
** *[[Eger erkebispedømme]]*
** Debrecen-Nyíregyháza bispedømme
** Vác bispedømme
* **Kirkeprovinsen Esztergom-Budapest:**
** *[[Esztergom-Budapest erkebispedømme]]*
** Győr bispedømme
** Hajdúdorog bispedømme (gresk-katolsk)
** Székesfehérvár bispedømme
* **Kirkeprovinsen Kalocsa-Kecskemét:**
** *[[Kalocsa-Kecskemét erkebispedømme]]*
** Pécs bispedømme
** Szeged-Csanád bispedømme
* **Kirkeprovinsen Veszprém:**
** *[[Veszprém erkebispedømme]]*
** Kaposvár bispedømme
** Szombathely bispedømme
* **[[Eksempsjon|Immediate]] strukturer:**
** Territorialabbediet Pannonhalma
** Eksarkatet Miskolc (gresk-katolsk)
** Militærordinariat

## Personer
### Primas
Erkebiskopen av Esztergom-Budapest er, som overhode for landets mest tradisjonsrike bispedømme, også Ungarns primas (med tittelen *fyrstprimas*).

### Nuntius
Pavens nuntius i Ungarn er fra 2011 den italienske erkebiskopen Alberto Bottari de Castello.

### Kardinaler
Det er tradisjon at erkebiskopen av Esztergom-Budapest er kardinal. For tiden (2009) er dette Péter Erdő. I&nbsp;tillegg er hans forgjenger, László Paskai, kardinal (uten stemmerett).

### Helgener
Helgener som har virket i Ungarn og(eller) som ble født i Ungarn, er:
* Astrik av Pannonhalma
* Beszteréd
* Elisabeth av Thüringen
* Kunigunde av Polen
* László I av Ungarn
* Margit av Ungarn
* Martin av Tours
* Stefan I av Ungarn

## Klostre og valfartssteder
Ved siden av benediktinerabbediet Pannonhalma, er cistercienserklosteret Zirc et viktig ungarsk kloster.

De viktigste valfartskirkene i Ungarn er Stefansdomen og Matthiaskirken i Budapest.
## Eksterne lenker
*
Stop the Clocks

***Stop the Clocks*** er et samlealbum fra Oasis, utgitt i 2006. Albumet inneholder bandets største hits og mest kjente sanger fra 1994 til 2006.
 
## Sporliste

Alle sanger er skrevet av Noel Gallagher, unntatt «Songbird» som er skrevet av Liam Gallagher

## Disk 1
# «Rock 'n' Roll Star» (fra *[[Definitely Maybe]]*) – 5:22
# «Some Might Say» (fra *[[(What's the Story) Morning Glory?]]*) – 5:28
# «Talk Tonight» (fra *[[The Masterplan]]*) – 4:21
# «Lyla» (fra *[[Don't Believe the Truth]]*) – 5:10
# «The Importance of Being Idle» (fra *[[Don't Believe the Truth]]*) – 3:40
# «Wonderwall» (fra *[[(What's the Story) Morning Glory?]]*) – 4:18
# «Slide Away» (fra *[[Definitely Maybe]]*) – 6:32
# «Cigarettes & Alcohol» (fra *[[Definitely Maybe]]*) – 4:50
# «The Masterplan» (fra *[[The Masterplan]]*) – 5:22

## Disk 2
# «Live Forever» (fra *[[Definitely Maybe]]*) – 4:37
# «Acquiesce» (fra *[[The Masterplan]]*) – 4:29
# «Supersonic» (fra *[[Definitely Maybe]]*) – 4:43
# «Half the World Away» (fra *[[The Masterplan]]*) – 4:21
# «Go Let It Out» (fra *[[Standing on the Shoulder of Giants]]*) – 4:38
# «Songbird» (fra *[[Heathen Chemistry]]*) – 2:07
# «Morning Glory» (fra *[[(What's the Story) Morning Glory?]]*) – 5:03
# «Champagne Supernova» (fra *[[(What's the Story) Morning Glory?]]*) – 7:30
# «Don't Look Back in Anger» (fra *[[(What's the Story) Morning Glory?]]*) –4:47

## Eksterne lenker
*
Slaget ved Gotska Sandön (1563)

**Slaget ved Gotska Sandön** er det første større sjøslaget under den nordiske sjuårskrigen mellom Danmark-Norge sammen med deres allierte Lübeck, og Sverige.

Den svenske flåten, oppgitt til mellom 31 og 38 fartøyer med 3.400 menn ombord under kommando av admiral Jakob Bagge, hadde ikke dratt til sjøs på nytt etter ankomsten i Stockholm med de tilfangetatte danskene etter slaget ved Bornholm. Dette ble benyttet av de allierte anført av den aldrende admiral Peder Skram, til å opprettholde en sjøblokade fra Karlsöarna ved Gotland i august. For å bryte denne sjøblokaden mellom Öland og Gotland, beordret svenskekongen Erik XIV sin admiral til å dra ut med flåten og oppsøke den allierte flåten for et sjøslag.

Nordvest for Gotland oppdaget svenskene den 11. september den allierte flåten på 34 fartøyer med rundt 5.800 mann ombord, og et voldsomt sjøslag startet som strakk seg inn i den neste dagen. De allierte oppdaget til deres overraskelse at svenskene hadde valgt en ny og revolusjonær taktikk basert på bruk av artilleri fremfor entring for kamp mannskap mot mannskap. De svenske krigsskipene vendte bredsiden til i en formasjon og mottok de allierte krigsskipene med sterk og konsentrert ild på åtte hundre skritt avstand. Disse som hadde klart å forsere ildmuren, ble holdt på avstand av svære bjelker som var trukket ut gjennom kanonportene. Det var ikke mulig å entre de svenske krigsskipene som holdt stand, og en meget langvarige prøvelse hadde oppstått.

Stridighetene fortsatte utover dagen fram til natten, deretter den neste dagen uten avbrytelse utover litt pusterom for å samle flåtestyrkene på nytt etter sammenstøtene. Den svenske admiralen hadde lagt seg til en defensiv taktikk, og deretter kunne han ikke gå til motangrep mot den sterkere allierte flåten under kommando av hans gamle bekjente Peder Skram. Svenskene trakk seg bort mot den svenske kysten utover den andre dagen under forfølgelse av de allierte, og de allierte klarte å påføre dem meget store skader med sitt artilleri. Bagge og Skram oppga sjøslaget og trakk seg fra hverandre ved den svenske kysten. 

Taktisk sett hadde det blitt uavgjort, men sjøblokaden av Sverige var ikke brutt, og dermed hadde danskene og lübeckerne vunnet en strategisk seier.
South Side of the Sky

«**South Side of the Sky**» er en sang fra det engelske progressiv rock-bandet Yes, utgitt i 1971 på deres album *[[Fragile (album)|Fragile]]*. Sangen er skrevet av Jon Anderson og Chris Squire. Rick Wakeman var også med under komponeringen, men måtte av kontraktsmessige årsaker avstå fra kreditering. Sangen er 8 minutter og 2 sekunder lang.

## Struktur
Sangen åpner med lyden av storm, før trommene aggressivt kommer inn. Et tungt gitarriff og en enkel bassgang gir et relativt konvensjonelt rock-lydbilde. Etter to vers avbrytes dette med en pianosolo i klassisk stil. Pianoet avslutter soloen med repeterte moduleringer av et tema, og resten av instrumentene kommer med. Vokal-harmonier nesten svever på toppen av musikken. Plutselig er vendes det tilbake til åpningsriffet og sangen avsluttes med et vers i denne rocke-stilen før lyden av stormen vender tilbake. Musikken nærmest forsvinner inn i stormen.

Med sine drastiske temposkifter og stilskifter er dette et godt eksempel på progressiv rock, der elementer fra forskjellige sjangere og lydeffekter blandes og skaper en ny helhet. Sangen er den mest aggressive på et ellers så «snilt» album med hovedvekt på det melodiske.

I innercoveret på ny-utgivelsen fra 2003 står det at sangen handler om en mislykket polar-ekspedisjon som ender med døden for deltagerne. Yes-analytikeren Bill Martin har fundert på om teksten også kan referere til Vietnamkrigen.

## Konsertfremføringer
«South Side of the Sky» ble fremført kun åtte ganger i perioden fra utgivelsen i 1971 til 1974. Etter nesten 30 år uten en eneste konsertfremføring av sangen, kom den med på spillelisten igjen i 2002, og har blitt spilt jevnlig siden.

Offisielle utgivelser med konsertopptak av «South Side of the Sky»:
**[[Songs from Tsongas]]* (kun DVD)
**[[Live at Montreux 2003]]*
**[[In the Present – Live from Lyon]]*

## Personell
På originalinnspillingen fra 1971 medvirker:
*Jon Anderson: vokal
*Steve Howe: elektrisk gitar
*Chris Squire: bass
*Rick Wakeman: Hammondorgel, piano, synthesizer
*Bill Bruford: trommer, perkusjon

## Referanser


## Eksterne lenker
*
Den katolske kirke i Slovenia

**[[Den katolske kirke]]** representerer den mest utbredte trosretningen i **[[Slovenia]]** &ndash; 58&nbsp;% av befolkningen bekjenner seg til katolisismen. Kirken er organisert i seks bispedømmer, derav to erkebispedømmer.

## Struktur
I den følgende oversikten er kirkeprovinsene fremhevet i fet og metropolitanbispedømmer i kursiv.

* **Kirkeprovinsen Ljubljana:**
** *[[Ljubljana erkebispedømme]]*
** Koper bispedømme
** Novo Mesto bispedømme
* **Kirkeprovinsen Maribor:**
** *[[Maribor erkebispedømme]]*
** Celje bispedømme
** Murska Sobota bispedømme

## Personer
### Primas
Slovenia har ikke noen primas. Siden Ljubljana ble erkebispedømme før Maribor, kan likevel erkebiskopen av Ljubljana betraktes som den kirkelige stillingen av høyest rang i Slovenia.

### Nuntius
Pavens nuntius i Slovenia og Kosovo er Juliusz Janusz (per 10. februar 2011).

### Kardinaler
Den eneste slovenske kardinalen er den forhenværende erkebiskopen av Ljubljana, Franc Rodé.

## Klostre
Noen viktige klostre i Slovenia er Ajmanov (ursulinerinner), Kostanjevica og Olimje (fransiskanere), Pleterje (karteusere) og Stična (cisterciensere).

## Historie
Det eldste bispesetet i dagens Slovenia er Koper (den gang *Iustinopolis*, senere *Caput Histriae* eller *Capodistria*), der det er dokumentert biskoper siden 500-tallet. Det ble imidlertid fra 1828 til 1977 integrert i Trieste bispedømme. Maribor bispedømme går tilbake på Lavant bispedømme, som ble grunnlagt i 1228 som et av Salzburgs egenbispedømmer. Det lå opprinnelig helt i Kärnten (Østerrike), men ble flyttet sydøstover på 1700- og 1800-tallet. Ljubljana ble grunnlagt i 1461 som et immediat bispedømme for den østerrikske provinsen Krain. I&nbsp;1968 ble begge disse bispedømmene sammenfattet i en felles kirkeprovins med Ljubljana som metropolitanerkebispedømme. I&nbsp;1977 ble den jugoslaviske delen av Trieste-Koper bispedømme gjenopprettet som Koper bispedømme og også lagt som suffragan under Ljubljana. En gjennomgripende omstrukturering av bispedømmene skjedde i 2006, etter Slovenias statlige uavhengighet: Pave Johannes Paul II opprettet tre nye bispedømmer og opphøyet Maribor til metropolitanerkebispedømme over to av disse.
Det første slaget ved Öland (1564)

**Det første slaget ved Öland** var et sjøslag under Den nordiske syvårskrig og fant sted 30. til 31. mai 1564. Slaget sto mellom den svenske krigsflåten på 35 skip med 5.200 mann under kommando av admiral Jakob Bagge og den allierte krigsflåten fra Danmark og Lübeck på 36 skip med over 6.600 mann under kommando av den danske admiral Herluf Trolle. Det blodige sjøslaget har blitt legendarisk for ettertiden da det største krigsskipet i Østersjøen, «Mars», ble overvunnet og senket etter flere eksplosjoner som tok livet av opptil ett tusen svensker, dansker og tyskere.

Den allierte seieren ble allikevel så dyrkjøpt at admiral Trolle ble tvunget til å trekke seg tilbake til ankerstedet ved Stora Karlsö utenfor Gotland for en måned og deretter til Bornholm den samme sommeren. Den svenske krigsflåten under en ny admiral dro fordel av dette pusterommet og kom på nytt til sjøs med fornyet styrke.

## Eksterne kilder
*